钦定古今图书集成/明伦汇编/氏族典/第405卷 > 《廖用贤尚友录》 > 吕𬤇
## 钦定古今图书集成/明伦汇编/氏族典/第405卷 > 《廖用贤尚友录》 > 吕𬤇

按《唐书吕𬤇传》：“𬤇，河中河东人。开元末，第进士。哥舒
翰节度河西，表度支判官。翰败潼关，𬤇西趋灵武，由
中人尉荐，肃宗才之，拜御史中丞，从至凤翔，迁武部
侍郎。乾元二年，九节度兵败，帝忧之，擢𬤇同中书门
下平章事。中人马尚言昵于𬤇，为人求官，𬤇奏为蓝
田尉。帝怒，罢为太子宾客，数月，拜荆州长史。为治不”
急细务，决大事，刚果不挠。卒，谥曰“肃。”